ΚΑΝΟΝΙΣΜΟΣ (ΕΟΚ) αριθ. 3693/92 ΤΗΣ ΕΠΙΤΡΟΠΗΣ της 21ης Δεκεμβρίου 1992 για την τροποποίηση του κανονισμού (ΕΟΚ) αριθ. 1751/84 της 21ης Δεκεμβρίου 1992 που καθορίζει ορισμένες διατάξεις εφαρμογής του κανονισμού (ΕΟΚ) αριθ. 3599/82 του Συμβουλίου για το καθεστώς της προσωρινής εισαγωγής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3599/82 του Συμβουλίου της 21ης Δεκεμβρίου 1982 για το καθεστώς προσωρινής εισαγωγής (1), όπως τροποποιήθηκε από τον κανονισμό (ΕΟΚ) αριθ. 1620/85 (2), και ιδίως το άρθρο 33,

Εκτιμώντας:

ότι ο κανονισμός (ΕΟΚ) αριθ. 1751/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2365/91 (4) καθόρισε ορισμένες διατάξεις εφαρμογής του κανονισμού (ΕΟΚ) αριθ. 3599/82-

ότι η δημιουργία της εσωτερικής αγοράς, την 1η Ιανουαρίου 1993, οδηγεί στην κατάργηση των ελέγχων στα ενδοκοινοτικά σύνορα- ότι, για να αξιοποιηθούν τα αποτελέσματα αυτής της κατάργησης, είναι σκόπιμο να προβλεφθεί η δυνατότητα υποβολής αίτησης για τη χορήγηση αδείας που θα καλύπτει τις εισαγωγές υπό καθεστώς προσωρινής εισαγωγής σε πολλά κράτη μέλη καθώς και τη διαδικασία που εφαρμόζεται για τη χορήγηση άδειας με ισχύ σε πολλά κράτη μέλη- ότι είναι σκόπιμο, εξάλλου, να προσδιοριστεί, αφενός, η τελωνειακή αρχή στην οποία πρέπει να υποβληθεί η αίτηση και, αφετέρου, η τελωνειακή αρχή που είναι αρμόδια για την έκδοση της άδειας-

ότι, επί του παρόντος, πολλά κράτη μέλη, δυνάμει του άρθρου 3 παράγραφος 1 του κανονισμού (ΕΟΚ) αριθ. 222/77 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 474/90 (6), εφαρμόζουν απλουστευμένες εθνικές διαδικασίες για τη μεταφορά των εμπορευμάτων που υπάγονται στο καθεστώς προσωρινής εισαγωγής στο εθνικό τελωνειακό έδαφος- ότι το εν λόγω άρθρο 3 θα καταργηθεί από την ημερομηνία θέσης σε εφαρμογή του κανονισμού (ΕΟΚ) αριθ. 2726/90 του Συμβουλίου (7)-

ότι το άρθρο 5 του κανονισμού (ΕΟΚ) αριθ. 2726/90 προβλέπει ότι, το καθεστώς κοινοτικής διαμετακόμισης εφαρμόζεται με την επιφύλαξη ειδικών διατάξεων σχετικά με την κυκλοφορία των εμπορευμάτων, που υπάγονται σε οικονομικό τελωνειακό καθεστώς-

ότι η κατάργηση των εσωτερικών συνόρων της Κοινότητας και η εξάλειψη των διατυπώσεων που συνδέονται με τη διέλευση των συνόρων αυτών συνεπάγονται τη δυνατότητα μεταφοράς χωρίς διατυπώσεις των εμπορευμάτων που έχουν υπαχθεί στο καθεστώς προσωρινής εισαγωγής- ότι, επομένως, για πρακτικούς λόγους και για λόγους συνοχής, πρέπει να προβλεφθεί, πέρα από τις συνήθεις διαδικασίες που προβλέπονται από το καθεστώς κοινοτικής διαμετακόμισης, η δυνατότητα εφαρμογής πιο ευέλικτων διαδικασιών για τη μεταφορά εμπορευμάτων που υπάγονται στο καθεστώς προσωρινής εισαγωγής, οι οποίες θα εφαρμόζονται με ομοιόμορφο τρόπο, σε ολόκληρο το τελωνειακό έδαφος της Κοινότητας-

ότι είναι αναγκαίο να καθοριστούν σαφώς οι ευθύνες των οικονομικών φορέων κατά την εφαρμογή των διαδικασιών μεταφοράς-

ότι είναι σκόπιμο αυτές οι διαδικασίες να εφαρμοστούν κατά την έναρξη ισχύος του κανονισμού (ΕΟΚ) αριθ. 2726/90-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1751/84 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

"Άρθρο 1

1. Για να επωφεληθεί του καθεστώτος της προσωρινής εισαγωγής βάσει του κανονισμού (ΕΟΚ) αριθ. 3599/82, που αποκαλείται στο εξής "βασικός κανονισμός", ο ενδιαφερόμενος ή ο εξουσιοδοτημένος αντιπρόσωπός του υποχρεούται να υποβάλει σχετική αίτηση.

2. Με την επιφύλαξη των απλουστευμένων διαδικασιών έκδοσης της αδείας, που προβλέπονται στα άρθρα 11 έως 13, η αίτηση αδείας συντάσσεται γραπτώς, σύμφωνα με το υπόδειγμα του παραρτήματος ΧΙΙ. Περιλαμβάνει τουλάχιστον τα στοιχεία που περιέχονται στον εν λόγω παράρτημα. Φέρει ημερομηνία και υπογραφή και υποβάλλεται στην τελωνειακή αρχή που ορίζεται από το κράτος μέλος, στο οποίο πρέπει να χρησιμοποιηθούν τα εμπορεύματα που προορίζονται για προσωρινή εισαγωγή.

3. Όταν προβλέπεται ότι τα εμπορεύματα πρέπει να χρησιμοποιηθούν σε περισσότερα του ενός κράτη μέλη,. μπορεί να ζητηθεί ενιαία άδεια. Η αίτηση κατατίθεται στην τελωνειακή αρχή, που ορίζεται από το κράτος μέλος στο οποίο πρέπει να χρησιμοποιηθούν για πρώτη φορά τα συγκεκριμένα εμπορεύματα.

Στην περίπτωση αυτή, η αίτηση πρέπει να περιλαμβάνει όλα τα στοιχεία που συνδέονται με την εξέλιξη της χρησιμοποίησης, καθώς και τους τόπους στους οποίους προβλέπεται ότι θα χρησιμοποιηθούν τα εμπορεύματα προσωρινής εισαγωγής."

2. Το άρθρο 2 αντικαθίσταται από το ακόλουθο κείμενο:

"Άρθρο 2

1. Με την επιφύλαξη των απλουστευμένων διαδικασιών έκδοσης της αδείας, που προβλέπονται στα άρθρα 11 έως 13, η άδεια εκδίδεται από την τελωνειακή αρχή στην οποία έχει υποβληθεί η αίτηση, σύμφωνα με το άρθρο 1 παράγραφος 2 ή παράγραφος 3, και συντάσσεται γραπτώς, σύμφωνα με το υπόδειγμα του παραρτήματος ΧΙΙΙ. Περιλαμβάνει τουλάχιστον τα στοιχεία που περιέχονται στον εν λόγω παράρτημα. Φέρει ημερομηνία και υπογραφή.

2. Σε περίπτωση εφαρμογής του άρθρου 1 παράγραφος 3, η άδεια εκδίδεται μόνο κατόπιν συμφωνίας με τις τελωνειακές αρχές που ορίζονται από τα κράτη μέλη, στα οποία ευρίσκονται οι τόποι που αναφέρονται στην αίτηση. Εφαρμόζεται η παρακάτω διαδικασία:

α) η τελωνειακή αρχή στην οποία υποβλήθηκε η αίτηση και το σχέδιο αδείας, το οποίο πρέπει να περιλαμβάνει τουλάχιστον τους τόπους χρησιμοποίησης, την εμπορική ή/και την τεχνική περιγραφή, την προβλεπόμενη ποσότητα και αξία, το άρθρο βάσει του οποίου ζητείται η υπαγωγή στο καθεστώς, τους τόπους εξακρίβωσης της ταυτότητας που πρέπει να επιλεγούν, τα τελωνεία που αναφέρονται στη θέση 8 του υποδείγματος αδείας του παραρτήματος ΧΙΙΙ, και, ενδεχομένως, τους κανόνες που πρέπει να τηρούνται, ιδίως σε σχέση με τη διασφάλιση της ενημέρωσης του τελωνείου ελέγχου-

β) οι άλλες ενδιαφερόμενες τελωνειακές αρχές ανακοινώνουν, ενδεχομένως, ότι υπάρχουν αντιρρήσεις, το συντομότερο δυνατόν και, το αργότερο, εντός δύο μηνών από την ημερομηνία κοινοποίησης της αίτησης και του σχεδίου αδείας-

γ) η τελωνειακή αρχή που αναφέρεται στο στοιχείο α), μπορεί να εκδόσει την άδεια εφόσον, εντός της προθεσμίας που ορίζεται στο στοιχείο β), δεν έχει λάβει ανακοίνωση για αντιρρήσεις, όσον αφορά το σχέδιο αδείας-

δ) το κράτος μέλος που εκδίδει την άδεια αποστέλλει αντίγραφο της εν λόγω αδείας σε όλα τα προαναφερθέντα κράτη μέλη.

Τα κράτη μέλη ανακοινώνουν στην Επιτροπή, η οποία ενημερώνει σχετικά τα λοιπά κράτη μέλη, τα ονόματα και τις διευθύνσεις των τελωνειακών αρχών που ορίζονται για την παραλαβή της αίτησης και του σχεδίου της άδειας που αναφέρονται στο στοιχείο α)."

3. Το άρθρο 11 αντικαθίσταται από το ακόλουθο κείμενο:

"Άρθρο 11

1. Το παρόν άρθρο είναι δυνατό να εφαρμόζεται στις περιπτώσεις κατά τις οποίες προβλέπεται χρησιμοποίηση σε ένα μόνον κράτος μέλος, και όταν η χρησιμοποίηση πρέπει να πραγματοποιηθεί σε περισσότερα του ενός κράτη μέλη, αυτό εφαρμόζεται στις περιπτώσεις που δεν ζητείται η εφαρμογή των άρθρων 23 και 24 και του άρθρου 27 παράγραφος 1 του βασικού κανονισμού.

2. Το τελωνείο το οποίο έχει εξουσιοδοτηθεί από την τελωνειακή αρχή για την έκδοση αδειών με απλουστευμένη διαδικασία επιτρέπει η κατάθεση της διασάφησης υπαγωγής στο καθεστώς να αποτελεί ταυτόχρονα την αίτηση για παροχή της άδειας.

Σ' αυτή την περίπτωση, η αποδοχή της διασάφησης ισοδυναμεί με έδοση της άδειας, ενώ η εν λόγω αποδοχή υπόκειται στους όρους έκδοσης της άδειας, και περιλαμβάνει τα στοιχεία προσδιορισμού των τελωνείου ελέγχου, που αναφέρεται στη θέση 44 του εντύπου.

3. Στη διασάφηση, που αναφέρεται στο άρθρο 3 και υποβάλλεται υπό τις προϋποθέσεις που αναφέρονται στην παράγραφο 2, πρέπει να επισυνάπτεται έγγραφο το οποίο συντάσσει ο διασαφιστής και το οποίο περιλαμβάνει τα παρακάτω στοιχέια, εφόσον τα στοιχεία αυτά είναι αναγκαία και δεν είναι δυνατό να αναγραφούν στη θέση 44 του εντύπου για τις διασαφήσεις που αναφέρονται στην παράγραφο 2:

α) το ονοματεπώνυμο ή την εμπορική επωνυμία και τη διεύθυνση του αιτούντος την υπαγωγή στο καθεστώς, εφόσον πρόκειται για πρόσωπο διαφορετικό από το διασαφιστή και, ενδεχομένως, του ιδιοκτήτη των εμπορευμάτων-

β) το ονοματεπώνυμο ή την εμπορική επωνυμία και τη διεύθυνση του χρήστη των εμπορευμάτων, εφόσον πρόκειται για πρόσωπο διαφορετικό από τον αιτούντα ή το διασαφιστή-

γ) το άρθρο βάσει του οποίου ζητείται το καθεστώς-

δ) την προβλεπόμενη διάρκεια για την παραμονή των εμπορευμάτων υπό το καθεστώς-

ε) τον τόπο στον οποίο πρέπει να χρησιμοποιηθούν στα άρθρα 17 α και 17 β.

Το έγγραφο που επισυνάπτεται κατ' αυτό τον τρόπο αποτελεί αναπόσπαστο τμήμα της διασάφησης.

4. Κάθε κράτος μέλος ανακοινώνει στην Επιτροπή τα τελωνεία που είναι εξουσιοδοτημένα σύμφωνα με την παράγραφο 2."

4. Το άρθρο 17 παράγραφοι 1 και 2 αντικαθίσταται από το ακόλουθο κείμενο:

"1. Με την επιφύλαξη της εφαρμογής των άρθρων 17α και 17β, όταν κάποιο εμπόρευμα πρέπει να κυκλοφορεί στο τελωνειακό έδαφος της Κοινότητας, είτε στο πλαίσιο μεταφοράς της άδειας κατά την έννοια του άρθρου 16, είτε στο πλαίσιο της ίδιας άδειας, η μεταφορά του συγκεκριμένου εμπορεύματος πραγματοποιείται σύμφωνα με τις διατάξεις του κανονισμού (ΕΟΚ) αριθ. 2726/90 που ισχύουν για τα εμπορεύματα που αναφέρονται στο άρθρο 3 παράγραφος 2 στοιχείο α) αυτού.

2. Το παραστατικό κοινοτικής διαμετακόμισης, ή το έγγραφο που επέχει θέση παραστατικού εξωτερικής κοινοτικής διαμετακόμισης, πρέπει την τελευταία ημερομηνία επανεξαγωγής και μία από τις ακόλουθες μνείες στη θέση που προορίζεται γαι την περιγραφή των εμπορευμάτων :

- Mercancias IT.

- Marchandises AT,

- MI varer,

- VV Waren,

- Εμπορεύματα ΠΕ,

- TA Goods,

- TI Goederen,

- Merci AT,

- Mercadorias IT".

5. Προστίθεται το ακόλουθο νέο άρθρο 17α:

"Άρθρο 17α

1. Μετά από αίτηση του ενδιαφερομένου, η μεταφορά των εμπορευμάτων που αναφέρονται στο άρθρο 17 παράγραφος 1 μπορεί επίσης, στο πλαίσιο της ίδιας άδειας, να πραγματοποιηθεί σύμφωνα με τις διαδικασίες μεταφοράς που προβλέπονται στις παραγράφους 3 και 4 του παρόντος άρθρου.

2. Σε περίπτωση που οι εν λόγω διαδικασίες μεταφοράς επιτρέπονται, πρέπει να προβλέπονται στην άδεια. Αυτές αντικαθιστούν τότε τις διαδικασίες κυκλοφορίας που προβλέπονται από το καθεστώς της κοινοτικής διαμετακόμισης.

3. Η τελωνειακή αρχή επιτρέπει τη μεταφορά των εμπορευμάτων, χωρίς τελωνειακές διατυπώσεις άλλες από αυτές που προβλέπονται στο άρθρο 18 παράγραφος 3, και χωρίς τη λήξη της ισχύος του καθεστώτος προσωρινής εισαγωγής, από το τελωνείο υπαγωγης στο καθεστώς έως το τελωνείο λήξης αυτού.

4. Η ευθύνη όσον αφορά τα εμπορεύματα εξακολουθεί να βαρύνει τον κάτοχο της άδειας.

5. Ο κάτοχος της άδειας οφείλει να πληροφορεί εκ των προτέρων την τελωνειακή αρχή για τις εργασίες μεταφοράς που πρόκειται να πραγματοποιηθούν σύμφωνα με τον τύπο και τις διατυπώσεις που καθορίζονται από την εν λόγω τελωνειακή αρχή."

6. Προστίθεται το ακόλουθο νέο άρθρο 17β:

"Άρθρο 17β

1. Εφόσον δεν θίγεται η κανονικότητα των πράξεων, η τελωνειακή αρχή, υπό τις λοιπές προϋποθέσεις που αυτή θέτει, μπορεί να επιτρέπει τη μεταφορά, χωρίς τελωνειακές διατυπώσεις, από το τελωνείο υπαγωγής στο καθεστώς προς τον τόπο χρησιμοποίησης και από κάποιον τόπο χρησιμοποίησης προς το τελωνείο λήξης του καθεστώτος.

2. Ο ενδιαφερόμενος πρέπει να ενημερώνει το τελωνείο ελέγχου για την επανεξαγωγή των εμπορευμάτων που έχουν υπαχθεί στο καθεστώς της προσωρινής εισαγωγής, με την αποστολή του αντιτύπου της διασάφησης εξαγωγής που του έχει παραδοθεί."

7. Το άρθρο 18 αντικαθίσταται από το ακόλουθο κείμενο:

"Άρθρο 18

1. Σε περίπτωση εφαρμογής του άρθρου 17, κατά την υπαγωγή των εμπορευμάτων στο καθεστώς εξωτερικής κοινοτικής διαμετακόμισης, οι αρμόδιες αρχές θεωρούν, μετά από αίτηση του κατόχου της άδειας, το δελτίο πληροφοριών που προβλέπεται στην παράγραφο 3.

2. Σε περίπτωση εφαρμογής του άρθρου 17α, το δελτίο πληροφοριών που προβλέπεται στην παράγραφο 3 θεωρείται είτε κατά τη στιγμή υπαγωγής των εμπορευμάτων στο καθεστώς είτε κατά τη στιγμή που αρχίζει η πράξη μεταφοράς.

3. Το δελτίο πληροφοριών, που αποκαλείται στη συνέχεια δελτίο INF6, περιλαμβάνει ένα πρωτότυπο και δύο αντίγραφα. Συντάσσεται σε έντυπο σύμφωνο με το υπόδειγμα που περιλαμβάνεται στο παράρτημα ΙΙ και πληροί τις προϋποθέσεις που καθορίζονται στο παράρτημα ΙΙΙ."

8. Το άρθρο 19 παράγραφοι 2 και 3 αντικαθίσταται από το ακόλουθο κείμενο:

"2. Το πρωτότυπο και ένα αντίγραφο του δελτίου INF6 παραδίδονται στον ενδιαφερόμενο- ένα αντίγραφο φυλάσσεται από το τελωνείο που το εξέδωσε- το άλλο αντίγραφο παραδίδεται από τον ενδιαφερόμενο στο τελωνείο λήξης του καθεστώτος- το αντίγραφο αυτό θεωρείται από το εν λόγω τελωνείο και επιστρέφεται από τον ενδιαφερόμενο που το θεώρησε αρχικά.".

9. Το παράρτημα ΙΙ αντικαθίσταται από το έντυπο που προβλέπεται στο παράρτημα ΙΙΙ του παρόντος κανονισμού- προστίθενται τα παραρτήματα ΧΙΙ και ΧΙΙΙ που προβλέπονται στα παραρτήματα Ι και ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την ημερομηνία θέσης σε εφαρμογή του κανονισμού (ΕΟΚ) αριθ. 2726/90. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1992. Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 376 της 31. 12. 1982, σ. 1. (2) ΕΕ αριθ. L 155 της 14. 6. 1985, σ. 54. (3) ΕΕ αριθ. L 171 της 29. 6. 1984, σ. 1. (4) ΕΕ αριθ. L 216 της 3. 8. 1991, σ. 24. (5) ΕΕ αριθ. L 38 της 9. 2. 1977, σ. 1. (6) ΕΕ αριθ. L 51 της 27. 2. 1990, σ. 1. (7) ΕΕ αριθ. L 262 της 26. 9. 1990, σ. 1.

ΠΑΡΑΡΤΗΜΑ Ι

"ΠΑΡΑΡΤΗΜΑ ΧΙΙ

ΥΠΟΔΕΙΓΜΑ ΑΙΤΗΣΗΣ ΓΙΑ ΤΗΝ ΠΑΡΟΧΗ ΑΔΕΙΑΣ ΥΠΑΓΩΓΗΣ ΣΤΟ ΚΑΘΕΣΤΩΣ ΠΡΟΣΩΡΙΝΗΣ ΕΙΣΑΓΩΓΗΣ

Σημείωση: Οι ακόλουθες πληροφορίες πρέπει να παρέχονται με τη σειρά. Εκείνες που αναφέρονται σε εμπορεύματα ή προϊόντα παρέχονται σε συνάρτηση με κάθε είδος εμπορευμάτων ή προϊόντων

1. Όνομα ή εταιρική επωνυμία και διεύθυνση:

α) Του αιτούντος:

β) Του χρήστη:

γ) Του ιδιοκτήτη:

2. Εμπορεύματα που πρόκειται να χρησιμοποιηθούν:

α) Εμπορική ή/και τεχνική περιγραφή:

β) Στοιχεία σχετικά με την κατάταξη στη συνδυασμένη ονοματολογία:

γ) Προβλεπόμενη ποσότητα:

δ) Προβλεπόμενη αξία:

3. Άρθρο βάσει του οποίου ζητείται η υπαγωγή στο καθεστώς:

4. Φύση της χρησιμοποίησης, για την οποία προορίζονται τα εμπορεύματα:

5. Τόπος(οι) όπου χρησιμοποιείται το εμπόρευμα:

6. Προβλεπόμενη διάρκεια παραμονής των εμπορευμάτων υπό το καθεστώς:

7. Συνιστώμενοι τρόποι εξακρίβωσης της ταυτότητας:

8. Προτεινόμενα τελωνεία:

α) ελέγχου:

β) υπαγωγής (στο καθεστώς):

γ) λήξης (του καθεστώτος):

9. Προβλεπόμενη διάρκεια της άδειας:

10. Απλουστευμένες διαδικασίες μεταφοράς:

11. Άλλα:

Ημερομηνία:

Υπογραφή του αιτούντος:

Επεξήγηση των διαφόρων σημείων

1. Ονοματεπώνυμο ή εταιρική επωνυμία και διεύθυνση: το στοιχείο αυτό δεν συμπληρώνεται όταν η αίτηση υποβάλλεται σε χαρτί με τυπωμένα τα στοιχεία του αιτούντος την άδεια, στο οποίο περιλαμβάνονται ήδη οι πληροφορίες που αναφέρονται στο σημείο 1 στοιχείο α). Το σημείο 1 στοιχείο β) πρέπει να συμπληρώνεται όταν ο χρήστης είναι πρόσωπο διαφορετικό από τον αιτούντα. Το σημείο 1 στοιχείο γ) πρέπει να συμπληρώνεται όταν η υπαγωγή στο καθεστώς προϋποθέτει ότι τα εμπορεύματα ανήκουν σε φυσικό ή νομικό πρόσωπο εγκατεστημένο εκτός του τελωνειακού εδάφους της Κοινότητας.

2. Εμπορεύματα τα οποία προορίζονται να χρησιμοποιηθούν στο πλαίσιο του καθεστώτος:

α) εμπορική ή/και τεχνική περιγραφή: η πληροφορία αυτή πρέπει να παρέχεται με αρκετά σαφή και ακριβή τρόπο για να μπορεί η τελωνειακή αρχή να αποφασίσει για τη συνέχεια που θα δώσει στην αίτηση-

β) στοιχεία σχετικά με την κατάταξη στη συνδυασμένη ονοματολογία: το στοιχείο αυτό, που παρέχεται μόνον ενδεικτικά, μπορεί να περιοριστεί στον τετραψήφιο κωδικό, στις περιπτώσεις που δεν είναι αναγκαία η αναφορά του οκταψήφιου κωδικού για την έκδοση της άδειας και την ορθή λειτουργία του καθεστώτος-

γ) προβλεπόμενη ποσότητα: η ποσότητα πρέπει να εκφράζεται σε μονάδες (χιλιόγραμμα, λίτρα, μέτρα κ.λπ.)-

δ) προβλεπόμενη αξία: αναφέρεται η δασμολογητέα αξία των εμπορευμάτων που υπολογίζεται βάσει των γνωστών στοιχείων και των προσκομισθέντων παραστατικών.

3. Άρθρο βάσει του οποίου ζητείται η υπαγωγή στο καθεστώς: αναφέρατε το άρθρο του κανονισμού (ΕΟΚ) αριθ. 3599/82, βάσει του οποίου η προβλεπόμενη χρήση είναι δυνατόν να υπαχθεί στο καθεστώς.

4. Φύση της χρησιμοποίησης για την οποία προορίζονται τα εμπορεύματα: αναφέρατε όλες τις προβλεπόμενες χρήσεις των προς εισαγωγή εμπορευμάτων.

5. Τόπος(οι) όπου χρησιμοποιείται το εμπόρευμα: αναφέρατε τη διεύθυνση του τόπου ή των τόπων στους οποίους πρέπει να χρησιμοποιηθούν τα εμπορεύματα.

6. Προβλεπόμενη διάρκεια παραμονής των εμπορευμάτων υπό το καθεστώς: αναφέρατε τη διάρκεια που είναι απαραίτητη για την προβλεπόμενη χρήση.

7. Συνιστώμενοι τρόποι εξακρίβωσης της ταυτότητας: αναφέρατε τα μέσα αναγνώρισης των εμπορευμάτων, που υπάγονται στο καθεστώς, τα οποία κρίνονται ως τα πλέον κατάλληλα.

8. Προτεινόμενα τελωνεία: σημειώσατε μεταξύ των πιθανών τελωνείων το ή τα τελωνεία που θα επιθυμούσατε να χρησιμοποιηθεί ως τελωνείο:

α) ελέγχου: για τον έλεγχο του καθεστώτος-

β) υπαγωγής (στο καθεστώς): για την αποδοχή των διασαφήσεων υπαγωγής των εμπορευμάτων στο καθεστώς-

γ) λήξης (του καθεστώτος): για την αποδοχή των διασαφήσεων που προσδίδουν στα εμπορεύματα εισαγωγής έναν από τους επιτρεπόμενους τελωνειακούς προορισμούς.

9. Προβλεπόμενη διάρκεια ισχύος της άδειας: σημειώσατε το χρονικό διάστημα κατά το οποίο προβλέπεται η εισαγωγή των εμπορευμάτων.

10. Απλουστευμένες διαδικασίες μεταφοράς: αναφέρατε, ενδεχομένως, την επιθυμία για εφαρμογή των διαδικασιών που προβλέπονται στα άρθρα 17α και 17β.

11. Άλλες παρατηρήσεις: αυτό το σημείο χρησιμοποιείται για κάθε άλλο στοιχείο το οποίο ο αιτών θεωρεί χρήσιμο να γνωστοποιήσει στην τελωνειακή αρχή."

ΠΑΡΑΡΤΗΜΑ ΙΙ

"ΠΑΡΑΡΤΗΜΑ XIII

ΥΠΟΔΕΙΓΜΑ ΑΔΕΙΑΣ ΠΡΟΣΩΡΙΝΗΣ ΕΙΣΑΓΩΓΗΣ

της ......................

Στοιχεία της αίτησης ......................

1. Όνομα ή εταιρική επωνυμία και διεύθυνση:

α) Του δικαιούχου της αδείας:

β) Του χρήστη (1):

γ) Του ιδιοκτήτη (1):

2. Εμπορεύματα που πρόκειται να χρησιμοποιηθούν (2):

α) Εμπορική ή/και τεχνική περιγραφή:

β) Στοιχεία σχετικά με την κατάταξη στη συνδιασμένη ονοματολογία:

γ) Προβλεπόμενη ποσότητα:

δ) Προβλεπόμενη αξία:

3. Άρθρο βάσει του οποίου επιτρέπεται η υπαγωγή στο καθεστώς:

4. Φύση της χρησιμοποίησης, για την οποία προορίζονται τα εμπορεύματα:

5. Τόπος(οι) όπου χρησιμοποιείται το εμπόρευμα:

6. Προθεσμία εντός της οποίας πρέπει να δοθεί στα εμπορεύματα εισαγωγής ένας από τους τελωνειακούς προορισμούς (3):

7. Επιλεγέντες τρόποι εξακρίβωσης της ταυτότητας:

8. Τελωνεία:

α) ελέγχου:

β) υπαγωγής (στο καθεστώς):

γ) λήξη (του καθεστώτος) που προβλέπεται:

9. Διάρκεια ισχύος:

10. Εφαρμογή των απλουστευμένων διαδικασιών μεταφοράς:

11. Αριθμός παραρτημάτων:

Ημερομηνία:

Υπογραφή:

Παραπομπές σχετικά με την αίτηση

(1) Συμπληρώνεται, εφόσον πρόκειται, για πρόσωπο διαφορετικό από τον δικαιούχο της αδείας. Το σημείο 1 στοιχείο γ) πρέπει να συμπληρώνεται όταν η υπαγωγή στο καθεστώς προϋποθέτει ότι τα εμπορεύματα ανήκουν σε φυσικό ή νομικό πρόσωπο εγκατεστημένο εκτός του τελωνειακού εδάφους της Κοινότητας.

(2) Αυτά τα στοιχεία παρέχονται στο βαθμό που είναι αναγκαία, ώστε το τελωνείο να έχει τη δυνατότητα να ελέγξει τη χρησιμοποίηση της αδείας.

(3) Αυτή η προθεσμία αντιστοιχεί στο χρονικό διάστημα που είναι απαραίτητο, ώστε να επιτευχθεί ο σκοπός της εγκεκριμένης χρησιμοποίησης. Σε περίπτωση που ο αιτών δεν έχει ζητήσει μικρότερη προθεσμία, αυτή ανέρχεται σε είκοσι τέσσερις μήνες, με την επιφύλαξη των ειδικών προθεσμιών."

ΠΑΡΑΡΤΗΜΑ ΙΙΙ